b'\n_START_ARTICLE_\nTeukros (Troija)\n_START_PARAGRAPH_\nTeukros (muinaiskreikaksi \xce\xa4\xce\xb5\xe1\xbf\xa6\xce\xba\xcf\x81\xce\xbf\xcf\x82, lat. Teucer) oli kreikkalaisessa mytologiassa jokijumala Skamandroksen ja nymfi Idaian poika, ja Troaan ensimm\xc3\xa4inen myyttinen kuningas. H\xc3\xa4nen mukaansa alueen kansaa kutsuttiin teukreiksi (kreik. Teukroi; lat. Teucri)._NEWLINE_Teukroksen tyt\xc3\xa4r Batieia meni naimisiin Dardanoksen kanssa, ja kun t\xc3\xa4st\xc3\xa4 tuli kuningas Teukroksen j\xc3\xa4lkeen, maata alettiin t\xc3\xa4m\xc3\xa4n mukaan kutsua Dardaniaksi. Teukrit samaistettiin Aishyloksesta alkaen troijalaisiin, ja Teukrosta pirdet\xc3\xa4\xc3\xa4nkin Troijan kuningassuvun kantais\xc3\xa4.'